Toshkentda bo‘lib o‘tayotgan 29-Osiyo chempionati yarim final bahslari bo‘lib o‘tmoqda. 56 kggacha bokschilar orasida bo‘lib o‘tgan jangda Murodjon Ahmadaliyev Janubiy Koreya vakili Han Yonghungga qarshi ringga chiqdi. Murodjon Ahmadaliyevning to‘liq ustunligida o‘tgan bahs ikkinchi raunddayoq o‘zbek bokschisining muddatdan oldin erishilgan g‘alabasi bilan yakunlandi. U finalda qozog‘istonlik bokschi Qayrat Yeraliyevni mag‘lub qilgan Xitoy vakili Jang Jiyaveyga qarshi jangga chiqadi.